钦定古今图书集成/明伦汇编/氏族典/第155卷 > 《廖用贤尚友录》 > 樊玉衡
## 钦定古今图书集成/明伦汇编/氏族典/第155卷 > 《廖用贤尚友录》 > 樊玉衡

按《明外史樊玉衡传》：“玉衡，字以齐，黄冈人。万历十一
年进士。由广信推官征授御史。京察谪无为判官，稍
迁全椒知县。二十六年四月，玉衡以册立久稽，上言
之。帝及贵妃怒甚，大学士曹志皋等力救，帝乃焚其
疏，忍而不发。再逾月，以忧危竑议连及，遂永戍雷州。
长子鼎遇伏阙请代者再，不许。光宗立，起南京刑部”
主事，以老辞。命以太常少卿致仕，卒于家。